O‘zbekiston Respublikasi Oliy Majlisi Senati Kengashining qarorlarini tasdiqlash to‘g‘risida

O‘zbekiston Respublikasi Oliy Majlisining Senati qaror qiladi:
 1. O‘zbekiston Respublikasi Oliy Majlisi Senati Kengashining:
 2016-yil 2-mayda qabul qilingan “O‘zbekiston Respublikasi Oliy Majlisi huzuridagi Nodavlat notijorat tashkilotlarini va fuqarolik jamiyatining boshqa institutlarini qo‘llab-quvvatlash jamoat fondi faoliyatini tekshirish yakunlariga ko‘ra O‘zbekiston Respublikasi Hisob palatasi tomonidan qayd etilgan, shuningdek O‘zbekiston Respublikasi Adliya vazirligining taqdimnomasida ko‘rsatib o‘tilgan masalalarni hal etish uchun takliflar ishlab chiqish bo‘yicha ishchi guruhning takliflari to‘g‘risida”gi;
 2016-yil 2-mayda qabul qilingan “O‘zbekiston Respublikasi Oliy Majlisi huzuridagi Nodavlat notijorat tashkilotlarini va fuqarolik jamiyatining boshqa institutlarini qo‘llab-quvvatlash jamoat fondi to‘g‘risidagi nizomga hamda O‘zbekiston Respublikasi Oliy Majlisi huzuridagi Nodavlat notijorat tashkilotlarini va fuqarolik jamiyatining boshqa institutlarini qo‘llab-quvvatlash jamoat fondi mablag‘larini boshqarish bo‘yicha Parlament komissiyasi to‘g‘risidagi nizomga qo‘shimchalar kiritish haqida”gi;
 2016-yil 30-mayda qabul qilingan “O‘zbekiston Respublikasi Oliy Majlisi Qonunchilik palatasi Kengashining va Senati Kengashining 2015-yil 26-maydagi 141-III/QQ-19-III-sonli Qo‘shma qarori bilan tasdiqlangan O‘zbekiston Respublikasi Oliy Majlisi palatalarining o‘zaro hamkorligini tashkil etish bo‘yicha muvofiqlashtiruvchi kengashning tarkibiga o‘zgartish va qo‘shimchalar kiritish haqida”gi;
 2016-yil 23-avgustda qabul qilingan “Mudofaa va xavfsizlik masalalari qo‘mitasi a’zosi R. Norbo‘tayev to‘g‘risida”gi qarorlari tasdiqlansin.
 2. Ushbu qaror qabul qilingan kundan e’tiboran kuchga kiradi.